Kaliiperi
Yleisimmin "kaliiperi"-sanaa käytetään kuvaamaan ampuma-aseen piipun tai putken kokoa, joka perustuu pituusmittoihin. Tällöin kaliiperi on ampuma-aseen piipun tai putken sisähalkaisijan suuruus ja se ilmaistaan millimetreinä tai tuuman sadas- tai tuhannesosan tarkkuudella. Kaliiperimerkinnät 7,62 (mm) ja .30 (tuumaa) vastaavat toisiaan. Aseissa, joissa on rihlat, mitataan erikseen iso- ja pikkukaliiperi. Isokaliiperi ilmoittaa halkaisijan rihlan pohjasta vastakkaisen puolen pohjaan, pikku- eli pieni kaliiperi taas rihlan harjasta vastakkaisen puolen harjaan.
Saippuasprii
Saippuasprii eli kalisaippuasprii () on läpikuultava, kellertävä antiseptinen neste, jossa on 24 prosenttia kalisaippuaa. Saippuaspriitä syntyy, kun oliiviöljyä tai maapähkinäöljyä saippuoidaan kaliumhydroksidiliuoksen ja etanolin (spriin) seoksessa. Saippuaspriitä on käytetty ulkoisesti ihon puhdistukseen ja desinfiointiin, aineosana linimenteissa sekä tahranpoistoon kankaista.